标题：1074年
历史纪年
1074年是一个平年，是农历甲寅年（虎年）；辽咸雍十年；北宋熙宁七年；西夏天赐礼盛国庆六年；越南太宁三年；日本延久六年，承保元年。它的第一天在星期二开始。
通鉴记载
神宗体元显道法古立宪帝德王功英文烈武钦仁圣孝皇帝熙宁七年（辽咸雍十年）
春，正月，辛亥，赏复岷、洮等州功，西京左藏库使桑湜等迁官有差。
壬子，幸中太一宫，宴从臣。
乙卯，封皇子俊为永国公。
辽主如鸳鸯泺。
甲子，熊本奏平泸夷，得地二百四十里。本尝通判戎州，习其俗，谓彼能扰边者，介十二村豪为向导耳，乃以计致百馀人，枭之泸州。其徒股栗，愿矢死自赎，独柯阴一酋不至。本合晏州十九姓之众，发黔南义军强弩，遣大将王宣等率以进讨，贼悉力旅拒，败之黄葛下，追奔深入。柯阴窘，乞降，本受之，尽籍丁口、土田及其重宝、善马归之官。于是乌蛮罗氏鬼主诸夷皆求内附。本还，帝劳之曰：“卿不伤财，不害民，一旦去百年之患。至于檄奏详明，近时鲜俪。”擢集贤殿修撰、同判司农寺。西南用兵自此始。
二月，辛未，发常平米赈河阳饥民。
癸未，诏三司岁会天下财用出入之数以闻。
辽以平州民初复业，蠲其租赋。
戊子，准布贡于辽。
庚寅，诏国子监许卖《九经》、子、史诸书与高丽国使人。
诏以郓州左司理参军叶涛等二十三人为诸路教授，国子监言涛等所业堪充教授故也。
乙未，知河州景思立与青宜结果庄战于踏白城，败死，贼遂围河州。
废辽州。
三月，壬寅，玛尔戬寇岷州。时王韶入朝，景思立既败死，玛尔戬势复炽，遂围岷州。总管高遵裕遣包顺等击走之。
癸卯，以旱，避正殿，减膳。
乙巳，诏：“役钱每千纳差别子五文，凡修官舍、作什器、夫力、辇载之类，并用此钱；不足，即用情轻赎铜钱；辄圆融者，以违制论，不以去官赦原。”先是公家之费有敷于民间者，谓之“圆融”，污吏乘之以为奸，至是始悉禁焉。
丙午，遣使奉行诸路，募武士赴熙河。
庚戌，诏熙河死事者家给钱有差。
令诸路监司察留狱。
两浙察访沈括言：“两浙上供帛年额九十八万，民间陪累甚多。后来发运司以移用财货为名，增两浙预买䌷绢十二万。乞罢之以宽民力。”从之。
诏：“闻定州民有折卖屋木以纳免役钱者，令安抚、转运、提举司体量，具实以闻。”
癸丑，帝问王安石：“纳免行钱如何？或云提汤瓶人亦令出钱，有之乎？”安石曰：“若有之，必经中书指挥，中书实无此文字。陛下治身无愧于尧、舜，至于难壬人，疾谗说，即与尧、舜实异。”帝曰：“士大夫言不便者甚众。”安石曰：“士大夫或不快朝廷政事，或与近习相为表里；自古未有令近习如此而能兴治功者。”帝又患置官多费，安石曰：“创置官司，所以省费也。”帝曰：“即如此，何故财用不足？若言兵多，则今日兵比庆历中为极少。”安石曰：“陛下欲足用，必先理财，理财即须断而不惑，不为左右小人异论所移，乃可以有为。”帝曰：“古者什一而税足矣，今取财百端，不可谓少。”安石曰：“古非特什一之税而已，市有泉府之官，山林、川泽有虞衡之官，有次布、总布、质布、廛布之类甚众。关市有征，而货有不由关者，举其货，罚其人。古之取财，亦岂但什一而已！”
丙辰，辽主以河东路沿边增修戍垒，起铺舍，侵入蔚、应、朔三州界内，使林牙萧禧来言，乞行毁撤，别立界至。禧归，帝面谕以“三州地界，俟遣官与北朝官即境上议之。其雄州外罗城，修已十三年，并非创筑，且非近事。北朝既不欲，更不令续修。白沟馆驿亦须遣官检视，如有创置楼橹箭窗等，并令毁拆，屯戍兵亦令撤回。”国书云：“倘事由夙昔，固难徇情；诚界有侵逾，何吝改正！”遂遣太常少卿刘忱、秘书丞吕大忠如辽。
癸亥，诏司农寺以常平米三十二万斛、三司米百九十万斛置官场，减直出粜。
辽主如特古里。以耶律巢为北院大王。
翰林学士韩维对延和殿。帝曰：“天久不雨，朕夙夜焦劳，奈何？”维曰：“陛下忧闵旱灾，损膳避殿，此乃举行故事，恐不足以应天变。愿陛下痛自责己，下诏广求直言，以开壅闭。”帝感悟，即命维草诏行之。
乙丑，诏曰：“朕涉道日浅，暗于致治，政失厥中，以干阴阳之和，乃自冬迄今，旱?为虐，四海之内，被灾者广。间诏有司，损常膳，避正殿，冀以塞责消变；历日滋久，未蒙体应。嗷嗷下民，大命近止，中夜以兴，震悸靡宁，永惟其咎，未知攸出。意者朕之听纳不得于理与？讼狱非其情与？赋敛失其节与？忠谋谠言郁于上闻，而阿谀壅蔽以成其私者众与？何嘉气之不久效也？应中外文武臣僚，并许实封直言朝政阙失，朕将亲览，考求其当，以辅政理。二事大夫，其务悉心交儆，成朕志焉！”诏出，人情大悦。
夏，四月，辛末，辽以奚人达噜三世同居，赐官旌之。
自去岁秋七月不雨至于是月，帝忧形于色，嗟叹恳恻，欲尽罢法度之不善者。王安石曰：“水旱常数，尧、汤不免。今旱?虽久，但当修人事以应之。”帝曰：“朕所以恐惧者，正为人事之未修耳。今取免行钱太重，人情咨怨，自近臣以至后族，无不言其害者。”冯京曰：“臣亦闻之。”安石曰：“士大夫不逞者以京为归，故京独闻此言，臣未之闻也。”
初，光州司法参军福清郑侠为安石所奖拔，感其知己，思欲尽忠。秩满入都，时初行试法之令，选人中式者超京官。安石欲使以是进，侠以未尝习法辞。问以所闻，侠曰：“青苗、免役、保甲、市易数事，与边鄙用兵，在侠心不能无区区也。”安石不答。侠退，不复见，但数以书言法之为民害者。久之，监安上门。安石虽不悦，犹使其子雱来，语以试法。方置修经局，又欲辟为检讨，命其客黎东美谕意。侠曰：“读书无几，不足以辱检讨。所以来，求执经相君门下耳。而相君发言持论，无非以官爵为先，所以待士者亦浅矣。果欲援侠而成就之，取其所献利民、便物之事，行其一二，使进而无愧，不亦善乎！”是时，免行法出，人以为苦，虽负水、拾发、担粥、提茶之属，非纳钱者不得贩鬻。税务索市利钱，其末或重于本，商人至以死争，如是者不一。侠因东美列其事。未几，诏小夫负贩者免征，商之重者，日损其七，它皆无所行。
至是大旱，东北流民，扶携塞道，羸瘠愁苦，身无完衣，并城民买麻糁麦面合米为糜，或茹木实草根，至身被锁械，而负瓦揭木，卖以偿官，累累不绝。侠知安石不可谏，乃绘所见为图，具疏诣合门，不纳，遂称密急，发马递，上之银台司。其略曰：“去年大蝗，秋冬亢旱，麦苗焦枯，五种不入，群情惧死。方春斩伐，竭泽而渔，草木鱼鳖，亦莫生遂。灾患之来，莫知或御。愿陛下开仓廪，赈贫乏，取有司掊克不道之政，一切罢去，冀下召和气，上应天心，延万姓垂死之命。今台谏充位，左右辅弼，又皆贪猥近利，使夫抱道怀识之士，皆不欲与之言。陛下以爵禄名器驾驭天下忠贤，而使人如此，甚非宗庙社稷之福也。窃闻南征北伐者，皆以其胜捷之势，山川之形，为图来献，料无一人以天下之民质妻鬻子、斩桑坏舍、流离逃散、皇皇不给之状，图以上闻者。臣谨按安上门逐日所见，绘成一图，百不及一，但经圣览，亦可流涕，况于千万里之外，有甚于此者哉！陛下观臣之图，行臣之言，十日不寸，即乞斩臣宣德门外，以正欺君之罪。”
疏奏，帝反复观图，长吁数四，袖以入内。是久，寝不能寐。冀日，癸酉，遂命开封体放免行钱，三司察市易，司农发常平仓，三衙具熙、河所用兵，诸路上民物流散之故，青苗、免役，权息追呼，方田、保甲并罢，凡十有八事，民间欢叫相贺。是日，果雨。
甲戌，辅臣入贺。帝出侠图及疏示辅臣，且责之，皆再拜谢，外间始知所行之由。群奸切齿，遂以侠付御史狱，治其擅发马递罪。吕惠卿、邓绾言于帝曰：“陛下数年以来，忘寝与食，成此美政，天下方被其赐，一旦用狂夫之言，罢废殆尽，岂不惜哉！”相与环泣于帝前。于是新法一切如故，惟方田暂罢。
河州之被围也。王韶自京师还，至兴平，闻之，乃与李宪日夜驰至熙州。熙方城守，韶命撤之，选兵得二万。诸将欲趋河州，韶曰：“贼所以围城者，恃有外援也。今知救至，必设伏待我。且新胜气锐，未可与争，当出其不意以攻其所恃，所谓批亢捣虚、形格势禁，则自为解也。”乃直趋定羌城。乙亥，破四蕃结河川族，断夏国通路，进临宁河，分命偏将入南山。玛尔戬知有援，拔栅去。
初，景思立覆军，贼势复振，而京师风霾旱灾相仍，议者欲弃河湟，帝数遣中使戒韶持重勿出。及是捷闻，乃大喜，赐诏嘉之。
丙子，御殿，复膳。求言诏下，判西京御史台司马光读之感泣，欲默不忍，乃复上疏曰；“方今朝之阙政，其大者有六而已：一曰广散青苗钱，使民负债日重，而县官无所得；二曰免上户之役，敛下户之钱，以养浮浪之人；三曰置市易司，与细民争利，而实耗散官物；四曰中国未治而侵扰四夷，得少失多；五曰团练保甲，教习凶器以疲扰农民；六曰信狂狡之人，妄兴水利，劳民费财。若其它琐琐米盐之事，皆不足为陛下道也。”知青州滕甫言：“新法之害民者，陛下既知之矣。但一下手诏，自熙宁二年以来所行新法，有不便者悉罢之，则民气和而天意解矣。”皆不听。
己卯，以高遵裕为岷州团练使。
甲申，诏：“边兵死事无子孙者，廪其亲属终身。”
王韶还熙州，以兵循西山，绕山踏白城后，焚贼八千帐，斩首七十馀级。玛尔戬穷蹙，乙酉，率酋长八十馀人诣军门降。
是日，雨雹。
丙戌，王安石罢；以观文殿大学士、知大名府韩绛复同平章事，翰林学士吕惠卿为右谏议大夫、参知政事。
安石秉政五年，更法度，开边疆，老成正士，废黜殆尽，儇慧巧佞，超进用事，天下怨之，而帝倚任益专。一日，侍太后至太皇太后宫，太皇太后语帝曰：“祖宗法度，不宜轻改，吾闻民甚苦青苗、助役，宜罢之。”帝曰：“此所以利民，非苦之也。”太皇太后曰：“王安石诚有才学，然怨之者甚众，欲保全之，不若暂出之于外。”帝曰：“群臣惟安石为国家当事。”时帝弟岐王颢在侧，因进曰：“太皇太后之言，至言也，不可不思。”帝怒曰：“是我败坏天下邪？汝自为之！”颢泣曰：“何至是！”皆不乐而罢。久之，太后流涕谓帝曰：“安石乱天下，奈何？”帝始疑之。及郑侠疏进，安石不自安，求去位，帝再四慰留，欲处以师傅之官。安石不可，愿得便郡，乃以吏部尚书、观文殿大学士，知江宁府。吕惠卿使其党变姓名投匦留之，安石感其意，因乞韩绛代己而惠卿佐之，帝从其请。二人守其成规不少失，时号绛为“传法沙门”，惠卿为“护法善神。”
以南江蛮懿州地置沅州。
己丑，诏曰：“朕度时之宜，造为法令，已行之效，固亦可见。吏有不能奉承，然朕终不以吏或违法之故辄为之废法，要当博谋广听，按违法而深治之。”时吕惠卿虑中外因王安石罢相言新法不便，以书遍遗诸路监司、郡守，使陈利害，又白帝降此诏申明之。
壬辰，帝与执政论免行钱利害，且曰：“今日之法，使百姓出钱轻于往日，即是良法。至如减定公使钱，人犹以为言者，此实除去牙前陪费深弊。且天下贡物所以奉一人者，朕已悉罢，群臣亦当体朕此意，以爱惜百姓为心。”冯京曰：“朝廷立法，本意出于爱民，然措置之间，或有未尽，但当广开聪明，尽天下之议，便者行之，有不便者不吝改作，则天下受赐矣。”
诏中书，自熙宁以来创立改更法度，令具本末编类以进。
丁酉，诏王韶发玛尔戬及其家赴阙。进韶观文殿学士、礼部侍郎，官其兄弟及两子，前后赐绢八千匹。初，韶入朝，加资政殿学士，至是又加观文殿学士。非尝执政而除者，皆自韶始。
辽遣枢密副使萧素等议疆界于代州境上。
初，刘忱、吕大忠既奉使，而大忠遭父丧，有诏起复，知代州。忱对便殿，奏曰：“臣受命以来，在枢府考核文据，未见本朝有尺寸侵辽地。臣既辱使诣，当以死拒之。”忱出疆，帝手敕曰：“辽理屈则忿，卿姑如所欲与之。”忱不奉诏。至是与素等会于代，素等设次，据主席，大忠却之，乃移次于长城北。大忠数与素等会，皆以理折之，稍屈。辽指蔚、应、朔三州分水岭土垅为界，及忱与之行视，无土垅，乃但云以分水岭为界。凡山皆有分水岭，相持久之，不决。
五月，戊戌朔，左司郎中、天章阁待制李师中言：“旱既太甚，民将失所。今日之事，非有动民之行，应天之实，恐不足以塞天变。伏望诏求方正有道之士，召诣公车对策；如司马光、苏辙辈，复置左右，以辅圣德。如此而后，庶几有敢言者。臣愚不肖，亦未忘旧学，陛下欲为富国强兵之事，则有禁暴丰财之式；欲为代工熙载之事，则有利用厚生之道。有臣如是，陛下其舍诸！”帝以师中敢肆诞谩，辄求大用，责授和州团练副使，本州安置。师中素为王安石所恶，至是吕惠卿附安石意，请出师中疏付外，因摘其语激帝怒，遂废斥之。
壬寅，雨雹；癸卯，又雨雹。
辛亥，罢制科。自孔文仲对策忤王安石意，因言于帝曰：“进士已罢诗赋，所试事业，即与制科无异，何必得置是邪？”帝然之。已而秘阁考试所言应制科陈彦古所试六论不识题及字数皆不足，至是吕惠卿执政，复言制科止于记诵，非义理之学，遂诏罢之。
丙辰，以馆阁校勘吕升卿、国子监直讲沈季长并为崇政殿说书。升卿，惠卿弟也，素无学术，每进讲，多舍经而谈财谷利害。帝时问以经义，升卿不能对，辄目季长从旁代对。帝问难甚苦，季长辞屡诎。帝问从谁受此义，曰：“受之王安石。”帝笑曰：“然则且尔。”季长虽党附安石，而常非王雱、王安礼及吕惠卿所为，以为必累安石。雱等甚恶之，故不甚进用。
壬戌，国子监言：“太学生员多而斋舍少，先以朝集院为律学外，屋尚百馀间，乞尽充学舍。”从之。为屋百楹，学者以千计。
乙丑，大雨水，坏陕、平陆二县。
丙寅，辽主以久旱，命录囚。
是月，三司使曾布、提举市易司吕嘉问并罢。
初，嘉问提举市易，连以羡课受赏，帝闻其扰民，以语王安石，安石力辨，至诋帝为丛脞，不知帝王大略。且曰：“非嘉问，孰敢不避左右近习？非臣，孰为嘉问辨？”帝曰：“即如是，士大夫何故以为不便？”安石请言者姓名，令嘉问条析以奏。时市易隶三司，嘉问恃势陵使薛向，出其上。及布代向，怀不能平。会帝出手答刂询布，布访于魏继宗，具上嘉问多收息干赏，挟官府而为兼并之事。帝将委布考之，安石言二人有私忿，于是诏布与惠卿同治。惠卿故憾布，胁继宗使诬布，继宗不从。布言惠卿不可共事，帝欲听之，安石持不可。帝遂诏中书曰：“朝廷设市易，本为平准以便民，若《周官》泉府者；今顾使中人之家失业若此，吾民安得泰然也！宜厘定其制。”
布见帝，言曰：“臣每闻德音，欲以王道治天下。今市易之为虐，骎骎乎间架、除陌之事矣。如此之政，书于简牍，不独唐、虞、三代所无，历观秦、汉以来衰乱之世，恐未之有也。嘉问又请贩盐鬻帛，岂不贻笑四方？”帝颔之。事未决，安石去位。惠卿执政，遂治前狱，请令中书悉取案牍异同以奏。后二日，布对延和殿，条析先后所陈并较治平、熙宁出入钱物数以闻。帝方虑岁费浸广，令布送中书。至是诏章惇、曾孝宽鞫布所究市易事，又令户房会财赋数，与布所陈异，而嘉问亦以杂买务多入月息不觉，皆从公坐有差。未几，并落职，布出知饶州，嘉问出知常州。
六月，戊辰，辽主亲出题试进士，旋放进士刘霄等如额。
壬申，辽主命臣庶皆得直言得失。
丙子，辽主御永安殿策贤良。
丁亥，广州凤凰见。
以玛尔戬为荣州团练使，赐姓名赵思忠。
辛卯，诏以司天监新制浑仪、浮漏于翰林天文院安置。
初，日官皆市井庸贩，法象、图器，一无所知。乃以太子中允沈括提举司天监，始制浑仪、景表、五壶浮漏；招卫朴造新历；募天下上太史占书，杂用士人，分方技科为五。至是浑仪、浮漏成，括与秋官正皇甫愈等各赐银绢有差。
乙亥，诏监安上门郑侠勒停，编管汀州。
始，朝廷以侠为狂，置而不问。及吕惠卿执政，命下之日，京师大风，雨土，翳席逾寸。侠又上疏论之，仍取唐魏征、姚崇、宋璟、李林甫、卢杞传为两轴，题曰《正直君子邪曲小人事业图》，迹在位之臣，暗合林甫辈而反于崇，璟者，各以其类，复为书献之。疏极陈时政得失、民间疾苦，凡五千言，且曰：“安石为惠卿所误至此，今复相扳援以遂前非，不复为宗社计。昔唐天宝之乱，国忠已诛，贵妃未戮，人以为贼本尚在。今日之事，何以异此！”惠卿大怒，白旁，重责之。
乙酉，帝谓辅臣曰：“天下财用，朝廷若少留意，则所驶可胜计。昨者拨并军营，令会计减军员十将以下三千馀人，除二节特支及傔从外，一岁省钱四十五万缗，米四十万石，䌷绢二十万匹，布三万端，草二百万束。若每事如此，及诸路转运使得人，更令久任，使之经画，财其可胜用哉！”
秋，七月，癸卯，群臣五上尊号曰绍天宪古文武仁孝皇帝，不许。
丙辰，辽主如秋山。
辽俗君臣尚猎，而辽主尤善骑射，往往以国服先驱，所乘马号飞电，瞬息百里，常驰入深林邃谷，扈从求之不得。萧后素慕唐徐贤妃之为人，上疏谏曰：“妾闻穆王远驾，周德用衰；太康佚豫，夏社几屋。此游佃之往戒，帝王之龟鉴也。顷见驾幸秋山，不闲六御，特以单骑从禽，深入不测，此虽威神所届，万灵自为拥护，倘有绝群之兽，果如东方所言，则沟中之豕，必败简子之驾矣。妾虽愚暗，窃为社稷忧之。惟陛下尊老氏驰骋之戒，用汉文吉行之旨，不以其言为牝鸡之晨而纳之。”辽主虽嘉纳而心颇厌远。以后遂稀得见。
辽有女子耶律常格，太师迪噜之妹也，操行修洁，自誓不嫁，能诗文，不苟作。尝作文以述时政，其略曰：“君以民为体，民以君为心。人主当任忠贤，人臣当去比周，则政化平，阴阳顺。欲怀远则崇恩尚德，欲强国则轻徭薄赋。四端、五典，为治教之本；六府、三事，实生民之命。淫侈可以为戒，勤俭可以为师。错枉则人不敢诈，显忠则人不敢欺。勿泥空门，勿饰土木，勿事边鄙，妄费其金帛。满当思溢，安必虑危。刑罚当罪，则民劝善；不宝远物，则贤者至。建万世磐石之业，制诸邦强横之心。欲率下则先正身，欲治远则始朝廷。”所言多切时弊，辽主虽善之而不能用。时枢密使耶律伊逊方揽权，闻其才，屡求诗，常格遗以回文，伊逊知其讽己，衔之。
癸亥，以米十五万石赈河北西路灾伤。
是日，辽主谒庆陵。
时免役出钱或未均，司农寺言五等丁产簿多隐漏不实。吕惠卿用其弟曲阳县尉和卿计，创手实法，请行之。其法，官为定立物价，使民各以田亩、屋宅、资货、畜产随价自占。凡居钱五，当蕃息之钱一。非用器、食粟而辄隐落者许告，获实，以三分之一充赏。预具式示民，令依式为状，县受而籍之，以其价列定高下，分为五等，既该见一县之民物产钱数，乃参会通县役钱本额而定所当输钱。诏从其言，于是民家尺椽寸土，检括无遗，至鸡豚亦遍抄之。
初，惠卿创是法，犹令灾伤五分以上不预。荆湖察访使蒲宗孟上言：“此天下之良法，使民自供，初无所扰，何待丰岁！愿诏有司勿以丰凶弛张其法。”从之，民由是益困。
八月，丙戌，命知制诰沈括为河北西路察访使。先是遣内侍籍民车，人未喻朝廷意，相扰为忧。又，市易司患蜀盐不可禁，欲尽实私井而运解盐以给之。言者论二事如织，皆不省。括侍帝侧，帝顾曰：“卿知籍车乎？”对曰：“知之。”帝曰：“何如？”括曰：“敢问欲何用？”帝曰：“北边以马取胜，非车不足以当之。”括曰：“车战之利，见于历世。巫臣教吴子以车战，遂霸中国；李靖偏箱鹿角，以禽颉利。臣但未知一事，古人所谓兵车者，轻车也，五御折旋，利于便捷。今民间辎车，重大椎朴，以牛挽之，日不能三十里，少蒙雨雪，则跬步不进，故世谓之太平车，恐兵间不可用耳。”帝喜曰：“人言无及此者，朕当思之。”遂问蜀盐事，括对曰：“私井既容其扑卖，则不得无私易。一切实之，而运解盐，使一出官售，此亦省刑罚、笼遗利之一端。然忠、万、戎、泸间，夷界小井尤多，不知辽盐又何如止绝？若更须列候加警，则恐得不偿费。”帝颔之。明日，二事俱寝。执政喜，谓括曰：“君有何术，立谈而罢此二事？”括曰：“圣主可以理夺，不可以言争。若车可用，虏盐可禁，括不敢以为非也。”括自太子中允擢知制诰才三月，至是察访河西路所陈凡三十一事，诏皆可之。
癸巳，集贤院学士宋敏求上编修《合门仪注》。
九月，丁未，有司言：“供亿钱谷多在浙西，计置及水利事尽在苏、秀等，今分为西路，必至阙事。”于是诏两浙仍合为一路。
庚戌，辽主如东京，谒二仪、五鸾殿。
壬子，三司火，自巳至戌止，焚屋千八十楹，案牍殆尽。时元绛为三司使，宋迪为判官，迪遣使煮药失火。火炽，帝御西角楼以观。知制诰章惇判军器监，遽部本监役兵往救，经由西角楼，帝顾问，左右以惇为对。明日，迪夺官，绛罢，以章惇代之。诏诸路，熙宁五年文帐悉封上，防其因火为奸也。
癸丑，置三十七将，京畿七、河北十七、京东十、京西三，从蔡挺请也。
知大名府文彦博言：“河溢坏民田，多者六十村，户至万七千，少者九村，户至四千六百，愿蠲租税。”从之。又命都水诘官吏不以水灾闻者。外都水监丞程昉以忧死。
都水监丞刘璯言：“自开直河，闭鱼肋，水势增涨，行流湍急，渐塌河岸；而许家港、清水镇河极浅漫，几于不流。虽二股深快，而薄泊以东，下至四界首，退出之田，略无固护。设遇漫水出岸，牵回河头，将复成水患。宜候霜降水落，闭清水镇河，筑缕河堤一道，以遏涨水，使大河复循故道。又退出良田数万顷，俾民种耕。而博州界堂邑等退背七埽，岁减修护之费，公私两济。”从之。
代北疆议逾时不决，辽复遣萧禧来言。甲寅，诏枢密院议边防。
癸亥，辽主祠木叶山。
冬，十月，丁卯，辽主驻藕丝淀。
壬申，遣中使赐韩琦、富弼、文彦博、曾公亮诏曰：“通好北敌，凡八十年，近岁以来，生事弥甚。代北之地，素无定封，故造衅端，妄来理辨。比敕官吏同加按行，虽图籍甚明，而诡辞不服。今横使复至，意在必得。敌情无厌，势恐未已，万一不测，何以待之？古之大政，必咨故老，卿其具奏。”
琦奏言：“臣观近年朝廷举事，似不以大敌为恤。始为陛下谋者，必曰自祖宗以来，因循苟且，治国之本，必先聚财积谷，募兵于农，则可鞭笞四夷，复唐故疆。故散青苗钱，为免役法，置市易务，次第取钱。新制日下，更改无常，而监司督责，以刻为明。今农怒于畎亩，商叹于道路，长吏不安其职，陛下不尽知也。夫欲攘斥四夷以兴太平，而先使邦本困摇，众心离怨，此则为陛下始谋者大误也。臣今为陛下计，宜遣报使，且言：‘向来兴作，乃修备之常，岂有它意。疆土素定，悉如旧境，不可持此造端，以堕累世之好。’可疑之形，如将官之类，因而罢去。益养民爱力，选贤任能，疏远奸谀，进用忠鲠，使天下悦服，边备日充。若其果自败盟，则可一振威武，恢复故疆，摅累朝之宿愤矣。”
弼言：“朝廷诸边用兵，辽所以先期求衅。不若委边臣诘而严备之，来则御，去则备；亲征之谋，未可轻举。且选人报聘。彼籍吾岁赐，方能立国，岂无欲安静之理！”
彦博言：“萧禧之来，欲以北亭为界，缘庆历西事未平之时，来求黄嵬之地，容易与之。中国御戎，守信为上，必以誓书为证。若萌犯顺之心，当预备边，使战胜守固而已。”
公亮言：“嘉佑间，夏国妄认同家堡为界，延州牒问，遂围大顺，寇边不已，绝其岁赐，始求帖服。今待辽极包容矣，不使知惧，恐未易驯扰。控制之术，毋令倒持。”
帝召刘忱、吕大忠与执政议之，将从其请。大忠曰：“彼遣一使来，即与地五百里；若使魏王英弼来，尽索关南地，亦与之乎？”帝默然。忱与大忠坚执不与，扫政知不可夺，乃罢忱还三司，许大忠终制。
丁丑，辽命有司颁行《史记》、《汉书》。
辽以知蓟州事耶律庶箴善属文，迁都林牙。庶箴上表，乞广本国姓氏曰：“我朝创业以来，法制修明，惟姓氏止分为二，耶律与萧而已。始，太祖制契丹文字，取诸部乡里之名，续作一篇，着于卷末。臣请推广之，使诸部各立姓氏，庶男女婚媾，有合典礼。”辽主以旧制不可遽厘，不听。
戊寅，诏浙西路提举司出米赈常、润州饥。
韩绛请选官置司，以天下户口、人丁、税赋、场务、坑冶、河渡、房园之类，租额、年课及一路钱谷出入之数，去其重复，岁比较增亏、废置及羡馀、横费，计赢阙之处，使有无相通，而以任职能否为黜陟，则国计大纲可以省察。三司使章惇亦以为言。庚辰，诏置三司会计司，以绛提举。
范纯仁自和州徙知邢州，未至，癸巳，诏加龙图阁直学士，知庆州。纯仁过阙，入对，帝曰：“卿父在庆着威名，卿今继之，可谓世职。卿随侍既久，兵法必精，边事必熟。”纯仁度必有以开边之说误帝者，对曰：“臣儒家，末尝学兵法。先臣守边时，臣尚幼，不复记忆。且今日事势，宜有不同。陛下使臣缮治城垒，爱养百姓，臣策疲驽不敢辞。若使开拓封疆，侵攘边境，非臣所长，愿别择才帅。”帝曰：“卿才何所不能，顾不肯为朕悉心耳。”遂行。
十一月，戊午，高丽贡于辽。
己未，冬至，合祭天地于圜丘，以太祖配。
吕惠卿得君怙权，虑王安石复进，乃援郊祀赦例，荐安石为节度使。方进答刂，帝察知其情，遽问曰：“安石去不以罪，何故用赦复官？”惠卿无以对。
十二月，丙寅，省熙、河、岷三州官百四十一员。
丁卯，文武官加恩。
以知熙州王韶为枢密副使。
辛巳，辽诏改明年元曰大康。大赦。
往时高丽入贡，皆自登州。是岁，遣其臣金良鉴来言，乞改涂由明州诣阙；从之。
淯井、长宁夷十郡、八姓及武都夷皆内附。
辽生女直部节度使阿库纳卒。女直本女真，避辽兴宗讳，改曰女直。其始祖曰函普，函普生乌鲁，乌鲁生跋海，跋海生绥可，绥可生石鲁，石鲁生阿库纳，阿库纳能役属诸部。会辽五国佛宁部节度使巴哩美叛，辽将致讨，阿库纳恐辽兵深入，得其山川险易，或将图之，乃告辽曰：“彼可计取也。若用兵，必先走险，非岁月可平。”从之。阿库纳因袭而禽之以献。辽主召见，燕赐加等，授生女真部节度使，始有官属，纪纲渐立矣，然不肯受印，系辽籍。其部内旧无铁，邻国有以甲胄往鬻者，必厚价售之。得铁既多，因以修弓矢，备器械，兵势稍振，前后愿附者众。至是五国穆延部舍音贝勒复叛辽，阿库纳伐之，舍音败走。阿库纳将见边将，自陈败舍音之功，行次拉林水，疾作而死。于是和里布嗣。
历史大事
踏白城之战
熙宁七年（1074）二月，王韶收复河州（今甘肃东乡西南）、岷州（今甘肃岷县）后，吐蕃首领董毡属下大将青宜结鬼章屡次侵扰河州地区归顺于宋朝的吐蕃部落，引诱赵常杓等家族投降董毡，偷袭在河州地区伐木的宋朝士兵，并给宋朝河州知州景思立写了一封信，出语不逊。景思立忍无可忍，率领蕃、汉军队六千人向青宜结鬼章发动进攻，征讨的第一个目标便是踏白城（今甘肃东乡西）。青宜结鬼章调集二万余吐蕃军队，设立三大城堡抵御宋军的进攻，双方发生了激烈的遭遇战，血战十余回合。吐蕃军队人多势众，包围了宋朝军队，宋军大将王宁战死。在战斗中，主将景思立身中三箭，韩存宝、魏奇等人也身负重伤，但他们依然奋勇杀敌，景思立受伤后又率领宋军冲入敌阵，杀退了青宜结鬼章的军队，但终因寡不敌众，未能冲出包围圈。景思立、走马承受赵元凯壮烈殉国，韩存宝、李资、景思谊等大将侥幸逃脱，宋军大败而归。
李杞等人改革蜀茶法
自从宋朝发动熙河路战役之后，王韶上书朝廷，认为西部边境地区少数民族经常将大批良马赶到与宋朝接壤的地区，这些少数民族所喜欢的唯有茶叶，但边境地方政府缺乏茶叶与他们交换马匹。熙宁七年（1074）正月，宋神宗诏令三司勾当公事李杞到四川地区收购茶叶送到秦凤路，熙河路，与各少数民族交换马匹，同时宋神宗还下令调拨银十万两、帛二万五千匹、度僧牒五百道给李杞，李杞可以动用四川地区的常平钱物、坊场钱收购茶叶，著作佐郎蒲宗闵协助李杞办理此事。李杞上任后，立即在四川地区产茶州县由官府设置收购茶场，将每年茶税钱增加到四十万贯，同时严禁园户私自买卖茶叶，违者严惩不贷。至熙宁八年（1075），李杞因病离职。都官郎中刘佐上任后，官府茶叶堆积如山，运输不便，很难将川茶运往陕西地区。他建议朝廷将陕西解盐运往四川地区，由官府垄断销售，然后用卖盐所得钱购买茶叶，但收效甚微。熙宁十年 （1077），知彭州（今四川彭县）吕陶多次上书朝廷，猛烈抨击李杞、刘佐等人对蜀茶法的改革，李杞、刘佐、蒲宗闵等人被贬官。宋神宗又任命李稷为三司判官，继续经营蜀茶改革。李稷着重改革茶场司机构，选派清正廉洁的官员为茶场司官僚，大力整顿吏治，同时声明茶场司工作各州县地方官不得横加干预，还调整茶叶收购价格，由于茶叶价格起伏不定，李稷下令取其中价，然后规定每年所收购茶叶数量，对完成定额的官吏进行奖励，否则要受到惩罚。同时，李稷和蒲宗闵还上书朝廷，建议严禁将南方茶叶运往陕西地区出售。至元祐元年（1086），侍御史刘挚上书朝廷，弹劾李稷、蒲宗闵等人，废除了他们的改革措施。
王安石与宋神宗论免行钱
熙宁七年（1074）三月，宋神宗对执政大臣说政府征收免行钱太多，致使行户怨声载道。王安石针对宋神宗的这种心理状态，具体陈述了征收免行钱的情况。他认为，免行钱完全是由行户自愿交纳的，如果行户不乐意，可以依然承担原来供应官府物资的任务，执行免行法的官员并未强迫行户交纳免行钱。于是宋神宗道出了真实意图，说内廷的宦官、皇后、妃子们都指责免行法有弊无益。王安石则劝谏宋神宗吸取唐朝宦官专权误国的历史教训，不要偏听偏信。其后，翰林学士承旨韩维竭力攻击免行法的弊端。针对韩维的诘难，详定行户利害所又向中央呈交了详细的汇报材料，陈述了免行法对大多数行户有利的事实，认为免行钱可以解决开封府吏人俸禄问题，而且在执行免行法过程中并无违法现象。通过调查，只有糠米等少数几行才不愿交纳免行钱，其他都愿意依旧供应官府衙门。因而宋神宗打消了顾虑，支持了详定行户利害所的意见。
曾布弹劾吕嘉问
吕嘉问从户部判官升为提举市易务后，深得宰相王安石的信任，因而势焰熏天。市易务本来隶属于三司，由三司使管辖。当时的三司使薛向本是一个很有财政头脑的干练官员，但吕嘉问往往凌驾于薛向之上，经常在王安石面前攻击薛向。熙宁七年（1074），曾布代替薛向任三司使。三月，宋神宗亲手写御札给曾布，要他了解三司使详情。曾布先奉命察访河北地区市易务情况后，认为吕嘉问只想聚敛钱财，不顾百姓死活，完全违背了设置市易务的初衷，城市居民民怨沸腾。其后，曾布将所有调查材料全部交给了宋神宗，神宗又将材料移送中书。在王安石、吕惠卿等人庇护下，吕嘉问并未因曾布的弹劾而下台。
郑侠上书
熙宁七年（1074）四月，监安上门、光州司法参军郑侠上书宋神宗。他认为，从去年以来蝗灾大作，秋冬二季干旱不雨，致使麦苗干枯而死，粟、麻等农作物无法播种，民情汹汹，老百姓四处逃亡。而官府却大肆聚敛钱财，全然不顾人民的死活，加之辽朝使者屡屡要求宋朝割让领土，这些现象都是执政大臣多行不义造成的。郑侠将老百姓卖儿卖女、典当妻子、流离失所、拆毁房屋、砍伐桑柘等情况绘制成《流民图》，上呈宋神宗。宋神宗审阅郑侠奏章后，夜不能寐，叹息再三。其后，郑侠又上书宋神宗，认为天旱不雨，完全是由王安石引起的，并扬言罢黜王安石，上天必下雨。王安石罢相后，吕惠卿担任执政大臣，郑侠又上书弹劾吕惠卿，认为吕惠卿与王安石是朋党，本性奸诈，建议罢黜吕惠卿，任用冯京为宰相。郑侠还指出元绛、王介、孙永、冯京是仁义之人，可以担任执政大臣的重任。吕惠卿怒不可遏，结果郑侠被编管汀州（今福建长汀），不许再入仕途。